Tshepo Motsepe
Tshepo Motsepe (yavutse ku ya 17 Kamena 1953) ni umuganga wo muri Afurika yepfo akaba na rwiyemezamirimo. Ni Madamu wa Perezida wa Afurika y'Epfo, ni umugore wa Cyril Ramaphosa, Perezida wa Afurika y'Epfo . Ni mukuru wa Bridgette Radebe na musaza we ni Patrice Motsepe .

Ubuzima 
Tshepo Motsepe yize nk'umuganga uvura muri kaminuza ya KwaZulu-Natal arangiza icyiciro cya kabiri cya kaminuza mu buzima rusange mu ishuri ry’ubuzima rusange rya Harvard. Mu mwaka wa 2012, yarangije amasomo y'impamyabushobozi muri gahunda yo kwihangira imirimo (SECP) mu kigo cya Gordon Institute of Business Science. Ubu ni umuyobozi wa African Self Help Trust (ASHA Trust), yibanda ku iterambere ry’abana bato ndetse n’uburezi. 

Yakoze mu bikorwa rusange ndetse n'abikorera ku giti cyabo i Mmakau, Mahikeng, Johannesburg, Pretoria, no muri Zimbabwe. Yahoze ari Umuyobozi wungirije w'ikigo cy'ubushakashatsi ku buzima bw'imyororokere.

Umuryango 
Motsepe yashakanye na Cyril Ramaphosa, Perezida wa Repubulika ya Afurika y'Epfo, bafitanye abana bane. Motsepe ni umugore wa gatatu wa Ramaphosa. Se ni nyakwigendera Chief Augustin Butana Chaane Motsepe, murumuna we ni Patrice Motsepe ukomeye mu bucukuzi bw'amabuye y'agaciro, na mushiki we Bridgette Radebe, umugore w'umunyapolitiki w'ishyaka ryitwa Kongere y'igihugu (ANC) akaba n'uwahoze ari Minisitiri w'ingufu, Jeff Radebe .

Reba